CELEX: 62014FN0087
Language: hu
Date: 2014-09-01 00:00:00
Title: F-87/14. sz. ügy: 2014. szeptember 1-jén benyújtott kereset – ZZ kontra Tanács

1.12.2014   
            
            
               HU
            
            
               Az Európai Unió Hivatalos Lapja
            
            
               C 431/49
            
         2014. szeptember 1-jén benyújtott kereset – ZZ kontra Tanács
   (F-87/14. sz. ügy)
   (2014/C 431/78)
   Az eljárás nyelve: francia
   
      Felek
   
   
      Felperes: ZZ (képviselő: M. Velardo ügyvéd)
   
      Alperes: az Európai Unió Tanácsa
   
      A jogvita tárgya és leírása
   
   A Tanács által hozott, a felperes kórházi ellátása költségeinek megtérítésére vonatkozó határozatok megsemmisítése, és a Tanács kötelezése egyrészt késedelmi és kiegyenlítő kamatok fizetésére, másrészt a felperest állítólagosan ért nem vagyoni kár megtérítésére.
   
      Kereseti kérelmek
   
   
               —
            
            
               A Közszolgálati Törvényszék részben semmisítse meg a brüsszeli kifizető hivatal határozatait, ahogyan azok a felperes kórházi ellátása költségeinek megtérítése iránti 2012. július 12-i kérelmeire vonatkozó 2013. szeptember 27-i, 55. sz. elszámolásból kitűnnek;
            
         
               —
            
            
               a Közszolgálati Törvényszék állapítsa meg a kifizető hivatal vezetője 2013. november 19-i azon leveleinek semmisségét, amelyek a 2012. július 12-i, előzetes engedélyezés iránti állítólagos kérelem elutasítására vonatkoznak, vagy másodlagosan semmisítse meg azokat;
            
         
               —
            
            
               amennyiben ez szükséges, semmisítse meg a kinevezésre jogosult hatóság 2014. május 22-i azon határozatát, amelyben elutasította a felperes 2013. december 27-i és 2014. február 18-i panaszait;
            
         
               —
            
            
               a Közszolgálati Törvényszék kötelezze a Tanácsot késedelmi és kiegyenlítő kamatok megfizetésére a követelt összegek esedékességének időpontjától kezdődően, valamint a felperest ért nem vagyoni kár megtérítésére;
            
         
               —
            
            
               a Közszolgálati Törvényszék a Tanácsot kötelezze a költségek viselésére.